2. ΑΝΑΓΚ. ΝΟΜΟΣ υπ’ αριθ. 2048 της 24/31 Οκτ. 1939 Περί τρόπου διοικήσεως και διαχειρίσεως δημοσίων ιαματικών πηγών Μεθάνων απ’ ευθείας υπό του Δημοσίου. Άρθρον μόνον.-1.Εγκρίνεται η βάσει ειδικών εντολών των επί των Οικονομικών και του Υφυπουργείου Τύπου και Τουρισμού Υπουργών ενεργηθείσα απ’ ευθείας υπό του Κράτους εκμετάλλευσις των ιαματικών πηγών Μεθάνων κατά την λουτρικήν περίοδον 1939. 2.Εν τω προϋπολογισμώ των εξόδων του Υφυπουργείου Τύπου και Τουρισμού αναγράφονται ετησίως αι αναγκαιούσαι πιστώσεις δια τας εν γένει δαπάνας διοικήσεως και διαχειρίσεως των ιαματικών πηγών Μεθάνων εν περιπτώσει μη ενοικιάσεως αυτών, ως και δια πάσας τας αναγκαιούσας λοιπάς δαπάνας εκμεταλλεύσεως αυτών ήτοι προμηθείας ή αντικαταστάσεις λεβήτων ή άλλων μηχανικών εγκαταστάσεων, επισκευάς ή διαρρυθμίσεις αυτών, των κτιρίων και των λουτρικών εγκαταστάσεων, προμηθείας καυσίμου ύλης και λοιπών αναγκαιούντων, χάριν της εκμεταλλεύσεως των πηγών υλικών. 3.Εν περιπτώσει απ’ ευθείας υπό του Κράτους εκμεταλλεύσεως των ιαματικών πηγών Μεθάνων θέλουσι καθορίζεσθαι δια Β.Δ/των εκδιδομένων προτάσει των Υπουργών Οικονομικών και Τύπου και Τουρισμού α) ο αριθμός του δι’ εκάστην λουτρικήν περίοδον ή και πέραν ταύτης αναγκαιούντος εκτάκτου ή ημερομισθίου προσωπικού και το ανώτατον όριον αποζημιώσεως αυτού, β) ο αριθμός του δι’ αποφάσεων του αρμοδίου Υπουργού δυναμένου να αποσπασθή προσωπικού και τα της αποζημιώσεως αυτού και γ) πάσα άλλη λεπτομέρεια αφορώσα τον καθορισμόν του λουτρικού δικαιώματος και την οικονομικήν διαχείρισιν των ιαματικών πηγών Μεθάνων. Σελ.168 4.Η πρόσληψις του κατά την προηγουμένην παράγραφον εκτάκτου ή ημερομισθίου προσωπικού ενεργείται δι’ αποφάσεων του επί του Τύπου και Τουρισμού Υφυπουργού. Δι’ αποφάσεων του αυτού Υφυπουργού θέλουσι καθορίζεσθαι τα της διοικήσεως και εκμεταλλεύσεως των ιαματικών πηγών Μεθάνων. Εις εκτέλεσιν του νόμου τούτου εξεδόθησαν το Β.Δ. της 3/13 Απρ. 1940 περί τρόπου διαχειρίσεως και οργανικής συνθέσεως υπηρεσιών εκμεταλλεύσεως ιαματικών πηγών Μεθάνων, δια του οποίου ωρίσθη το προσωπικόν και τα λουτρικά δικαιώματα των άνω πηγών και το Β.Δ. 30 Ιουλ./17 Αυγ. 1945 περί τροποποιήσεως του από 3/13 Απρ. 1940 Β.Δ/τος. 18.Δ.γ.2 Εκμετάλλευση ιαματικών πηγών από το Κράτος 